Αυτό το λήμμα αφορά το **τμήμα καλαθοσφαίρισης γυναικών** της Τερψιθέας Γλυφάδας.  Για τον ευρύτερο σύλλογο, δείτε: Α.Ο. Τερψιθέα Γλυφάδας.    


Ο **Αθλητικός Όμιλος Τερψιθέα Γλυφάδας** είναι ελληνικό αθλητικό σωματείο που δραστηριοποιείται στην περιοχή της Τερψιθέας, στη Γλυφάδα, νότιο παραθαλάσσιο προάστιο της Αθήνας. Επίσημο έτος ίδρυσής του είναι το 1958 και έμβλημά του ένα δάφνινο στεφάνι. Οι αθλητές του αγωνίζονται με χρώματα το μπλε και το λευκό.

Έδρα όλων των τμημάτων καλαθοσφαίρισης του συλλόγου αποτελεί το Εθνικό Αθλητικό Κέντρο Γλυφάδας «Μάκης Λιούγκας», χωρητικότητας 3.232 θεατών. Η γυναικεία ομάδα καλαθοσφαίρισης, που στη σύγχρονη μορφή της δημιουργήθηκε το 2006, αποτελεί νομικά ένα από τα ερασιτεχνικά τμήματά του.

Ιστορική αναδρομή
-----------------

### Ίδρυση και πορεία στο Τοπικό Πρωτάθλημα (2006-2010)

Το τμήμα γυναικείας καλαθοσφαίρισης του συλλόγου της Τερψιθέας δραστηριοποιήθηκε με τη σύγχρονη μορφή του το Μάιο του 2006 με πρωτοβουλία του προπονητή Στέφανου Παπασπυριδάκου και τη συμβολή των συνεργατών του, Μάριου Μπορίνου και Τάκη Οικονομόπουλου. Το τμήμα προϋπήρχε με κάποια μορφή, ωστόσο η λειτουργία του είχε διακοπεί λόγω απουσίας ενδιαφέροντος. Πραγματοποίησε τα πρώτα του βήματα στα τοπικά Πρωταθλήματα που διοργανώνει η Ε.Σ.ΚΑ. Νότιας Αττικής.

Την αγωνιστική περίοδο 2007-08, οπότε και στο γυναικείο Πρωτάθλημα δήλωσαν συμμετοχή 16 ομάδες, η Τερψιθέα ολοκλήρωσε τις αγωνιστικές της υποχρεώσεις στην 7η θέση της βαθμολογικής κατάταξης. Την επόμενη χρονιά, 2008-09, σκαρφάλωσε στην 5η θέση του τελικού βαθμολογικού πίνακα.

Εν τέλει, την αγωνιστική περίοδο 2009-10, η ομάδα της Γλυφάδας κατέκτησε το Πρωτάθλημα της Α' Κατηγορίας Ε.Σ.ΚΑ.Ν.Α. με αποτέλεσμα να κερδίσει την απευθείας άνοδό του στα πανελλαδικά πρωταθλήματα.

### Στις Εθνικές Κατηγορίες (2010-σήμερα)

Η ομάδα του Παπασπυριδάκου αγωνίστηκε για πρώτη φορά σε πανελλαδικό επίπεδο το φθινόπωρο του 2010, ξεκινώντας με τις υποχρεώσεις της στο Κύπελλο Ελλάδος. Πραγματοποίησε το ντεμπούτο της στις 3 Οκτωβρίου απέναντι στον Κρόνο Αγίου Δημητρίου, από τον οποίο και ηττήθηκε με σκορ 52-37. Σε ό,τι αφορά το Πρωτάθλημα της Α2 Εθνικής Κατηγορίας για την περίοδο 2010-11, η Τερψιθέα δήλωσε συμμετοχή στον Όμιλο Νότου, όπου και κατάφερε να καταλάβει την 6η θέση της τελικής βαθμολογίας. Αναλυτικότερα συγκέντρωσε 12 νίκες και 10 ήττες απέναντι σε 12 ομάδες, ισοβαθμώντας με την 5η Α.Ε.Ν. Κηφισιάς.

Η επόμενη χρονιά, 2011-12, υπήρξε κομβική στην πορεία του συλλόγου, καθώς τερμάτισε στη δεύτερη θέση του βαθμολογικού πίνακα, χάνοντας την πρωτιά από το Ελληνικό, που υπερτερούσε στη μεταξύ τους ισοβαθμία. Ο απολόγισμός αμφότερων ήταν 18 νίκες και 2 ήττες. Σύμφωνα με τον προβλεπόμενο κανονισμό, η Τερψιθέα αγωνίστηκε στη συνέχεια σε αγώνα μπαράζ με τον Παναθλητικό Συκεών, τη δεύτερη ομάδα του Ομίλου Βορρά, μέσω του οποίου ανήλθε τελικά στην Α1 Εθνική Κατηγορία (τελικό σκορ 67-46). Την ίδια χρονιά ο σύλλογος έδωσε και ένα παιχνίδι για το Κύπελλο Ελλάδος, όπου γνώρισε την ήττα με σκορ 71-37 από τον Πρωτέα Βούλας. Στην ομάδα της Τερψιθέας επέλεξε να ολοκληρώσει την καριέρα της το 2012 η διεθνής φόργουορντ, Ελένη Βασιλείου.

Το επόμενο φθινόπωρο, πάντα με τον Παπασπυριδάκο στο τιμόνι, η Τερψιθέα επέστρεψε στα γήπεδα για τις υποχρεώσεις της για το Κύπελλο Ελλάδος. Ξεκίνησε απευθείας στη «Φάση των 16» όπου επικράτησε με άνεση απέναντι στον Εύνικο με σκορ 37-71. Στη συνέχεια, η πορεία της διακόπηκε από τον Παναθηναϊκό στους Προημιτελικούς, ο οποίος επικράτησε με σκορ 76-57.

Τον Οκτώβριο του 2012 η Τερψιθέα έκανε την πρώτη της εμφάνιση στο Πρωτάθλημα της Α1 Εθνικής Κατηγορίας, στο οποίο διαγωνίστηκαν 12 ομάδες στο σύνολο. Λόγω της επικείμενης μείωσης των ομάδων της κατηγορίας την επόμενη χρονιά, την περίοδο 2012-13 υποβιβάστηκαν τέσσερις ομάδες, δύο απευθείας και δύο μέσω διαδικασίας Play-Outs. Με την ολοκλήρωση της κανονικής περιόδου, η Τερψιθέα είχε συλλέξει 7 νίκες και 15 ήττες. Στη βαθμολογική κατάταξη βρέθηκε στην 9η θέση, μία χαμηλότερα από τον Αστέρα Εξαρχείων με τον οποίο ισοβάθμισε. Παραγωγικότερη αθλήτρια σε σύνολο πόντων στο σημείο αυτό για την ομάδα ήταν η Κύπρια Ελεάνα Πανταζή, που σημείωσε 231 πόντους σε 22 αγώνες (10,5 κατά μ.ό.). Μεγαλύτερο μέσο όρο πόντων είχαν, ωστόσο οι Αμερικανίδες Μπρίτανι Τζόνσον (151 πόντοι, 9 αγώνες, 16,78 μ.ό.) και Μισέλ Χάρισον (96 πόντοι, 7 αγώνες, 13,71 μ.ό.), καθώς και η Ελληνίδα Φαίδρα Σκιαδοπούλου (100 πόντοι, 9 αγώνες, 11,11 μ.ό.). Η δε Αλεξία Μπότσαρη, πρώτευσε στον στατιστικό πίνακα των Κλεψιμάτων στο σύνολο των ομάδων. Ακολούθως η ομάδα της Γλυφάδας βρέθηκε αντιμέτωπη στα Play-Outs με τον 6ο στην κατάταξη Άρη Θεσσαλονίκης, με τη μεταξύ τους σειρά αγώνων να κρίνεται στις 3 νίκες. Οι δύο ομάδες κουβαλούσαν από μία νίκη από την κανονική περίοδο, συνεπώς χρειάζονταν άλλες δύο για να παραμείνουν στην Α1 Εθνική. Τελικά ήταν ο Άρης που πέτυχε το σκοπό αυτό, νικώντας δύο φορές διαδοχικά με σκορ 71-55 στη Θεσσαλονίκη και 48-49 στην Αθήνα.

Η Τερψιθέα επέστρεψε για την περίοδο 2013-14 στα γήπεδα του Ομίλου Νότου της Α2 Εθνικής Κατηγορίας, όπου διεκδίκησε την άνοδο απέναντι σε 11 ανταγωνιστές. Έχοντας συγκεντρώσει 18 νίκες και 4 ήττες, ισοβάθμισε στην κορυφή του τελικού βαθμολογικού πίνακα με το Σπόρτιγκ Αθηνών, κατακτώντας ωστόσο το Πρωτάθλημα βάσει των επόμενων κριτηρίων κατάταξης. Η Ελεάνα Πανταζή ήταν για δεύτερη συνεχόμενη χρονιά η παραγωγικότερη σκόρερ της ομάδας, καθώς και τρίτη στο σύνολο του Νότου (341 πόντοι), ενώ τα περισσότερα τρίποντα σημείωσε η Ματίνα Αστραντίνη, επίσης τρίτη στο σύνολο του Νότου (36 τρίποντα). Τη χρονιά αυτή η ομάδα της Γλυφάδας είχε μια καλή πορεία στο Κύπελλο Ελλάδας, λαμβάνοντας μέρος σε 4 αγώνες. Στην Α' Φάση απέκλεισε διαδοχικά τα Μελίσσια με σκορ 52-41  και δυσκολότερα το Παλαιό Φάληρο με σκορ 44-43. Στη «Φάση των 16» νίκησε τη Νίκη Λευκάδας με σκορ 54-42. Η παρουσία της στο θεσμό ολοκληρώθηκε στη «Φάση των 8» όπου και γνώρισε την ήττα από τον Ίκαρο Καλλιθέας με σκορ 52-66.

Την επόμενη αγωνιστική περίοδο, 2014-15, η ομάδα του Παπασπυριδάκου αγωνίστηκε εκ νέου στην κορυφαία Εθνική Κατηγορία, στα πλαίσια της οποίας αντιμετώπισε 9 συλλόγους από ολόκληρη την Ελλάδα. Η λήξη της Κανονικής Περιόδου βρήκε την Τερψιθέα στην 6η θέση της βαθμολογικής κατάταξης, με 7 νίκες και 11 ήττες, κάτι που της επέτρεψε να αγωνιστεί απευθείας στα Play-Offs. Ισοβάθμισε, μάλιστα, με τον Ιπποκράτη Κω, ο οποίος, όμως, τοποθετήθηκε υψηλότερα λόγω των μεταξύ τους αποτελεσμάτων. Σημειώνεται πως μετά την τελευταία αγωνιστική η ομάδα βρέθηκε στην πράξη στην 7η θέση και επρόκειτο να αγωνιστεί στα Play-Outs. Ωστόσο, κατόπιν αφαίρεσης βαθμών από τον Π.Α.Ο.Κ. τοποθετήθηκε υψηλότερα στην κατάταξη. Τους περισσότερους πόντους για την ομάδα σημείωσε στην Κανονική Περίοδο η Αμερικανίδα Άλι Ουίλιαμς (327 πόντοι, 18 αγώνες, 18,17 κατά μ.ό.). Σε ό,τι αφορά το σύνολο του Πρωταθλήματος, η ίδια αθλήτρια ήταν η τέταρτη παραγωγικότερη σκόρερ, η πρώτη στον στατιστικό πίνακα των Κλεψιμάτων (51 στον αριθμό σε 18 παιχνίδια) και τρίτη στα Ριμπάουντ και τα Κερδισμένα Φάουλ. Η Ελληνίδα αθλήτρια του συλλόγου, Μαριάννα Αξιοπούλου, μοίρασε την ίδια χρονιά τις περισσότερες Ασίστ στο Πρωτάθλημα (122 στον αριθμό σε 17 παιχνίδια). Στη διαδικασία των Play-Offs η Τερψιθέα διασταυρώθηκε με τον 3ο στην κατάταξη Πρωτέα Βούλας. Ο δεύτερος μετέφερε ήδη δύο νίκες από την Κανονική Περίοδο (67-46, 69-80)  και χρειαζόταν μία τρίτη για να περάσει στο επόμενο στάδιο. Πράγματι η Τερψιθέα ηττήθηκε άμεσα εκτός έδρας με σκορ 67-49 και έτσι έκλεισε τη χρονιά οριστικά στην 6η θέση.

Την περίοδο αυτή η Τερψιθέα διακρίθηκε και στο Κύπελλο Ελλάδος, στο Final-4 του οποίου έδωσε το παρόν. Αναλυτικότερα, στη «Φάση των 16» ξεπέρασε το εμπόδιο του Ολυμπιακού Βόλου με σκορ 70-56, ενώ στη «Φάση των 8» επιβλήθηκε του Κρόνου Αγίου Δημητρίου (ο οποίος αξιοσημείωτα είχε αποκλείσει στην προηγούμενη φάση των Παναθηναϊκό) με σκορ 50-55. Στο Final-4 που διεξήχθη στη Γλυφάδα στις 13 και 15 Μαρτίου 2015, η Τερψιθέα ηττήθηκε στα Ημιτελικά με σκορ 61-56 από την Αναγέννηση Νέου Ρυσίου. Στη συνέχεια έχασε και στο Μικρό Τελικό από τον Πρωτέα Βούλας με μεγάλη διαφορά, 81-51, καταλαμβάνοντας την άτυπη τέταρτη θέση. Η Άλι Ουίλιαμς της Τερψιθέας αναδείχθηκε πρώτη σκόρερ του Final-4.

Η πορεία της Τερψιθέας στην Α1 Εθνική συνεχίστηκε και την περίοδο 2015-16, οπότε και διεκδίκησαν τον τίτλο του Πρωταθλητή Ελλάδος δέκα σύλλογοι. Οι δύο τελευταίες ομάδες της Κανονικής Περιόδου υποβιβάστηκαν απευθείας, ενώ οι υπόλοιπες οκτώ συνέχισαν στα Play-Offs. Η ομάδα της Γλυφάδας ολοκλήρωσε τις αγωνιστικές της υποχρεώσεις στην 7η θέση της κατάταξης με απολογισμό 7 νίκες και 11 ήττες. Ισοβάθμισε με τον Κρόνο Αγίου Δημητρίου, ο οποίος τοποθετήθηκε, ωστόσο, μία θέση χαμηλότερα βάσει των μεταξύ τους αποτελεσμάτων. Η Αμερικανίδα φόργουορντ Αμέλια Σίμονς αναδείχθηκε πρώτη σκόρερ τόσο της ομάδας, όσο και του Πρωταθλήματος, έχοντας συγκεντρώσει 300 πόντους σε 17 αγώνες (17,68 κατά μ.ό.). Η έτερη Αμερικανίδα παίκτρια της ομάδας, Ακίλα ΜακΝτόναλντ, συγκέντρωσε τα περισσότερα Κοψίματα στο Πρωτάθλημα (20 σε αριθμό σε 17 αγώνες), ενώ ήταν και η δεύτερη παραγωγικότερη σκόρερ της ομάδας (195 πόντοι σε 17 αγώνες, 11,47 κατά μ.ό.). Στη διαδικασία των Play-Offs η Τερψιθέα διασταυρώθηκε με τον 2ο στην κατάταξη Παναθηναϊκό, από τον οποίο είχε υποστεί δύο ήττες στην Κανονική Περίοδο (62-44, 51-66). Οι «πράσινες» χρειάστηκαν μία ακόμη νίκη με σκορ 69-54 για να περάσουν στην επόμενη φάση, αφήνοντας την Τερψιθέα οριστικά στην 7η θέση. Σε ό,τι αφορά το Κύπελλο Ελλάδος, η Τερψιθέα πέρασε επιτυχώς το τεστ της «Φάσης των 16» όπου και νίκησε την Ολύμπια Λάρισας με σκορ 60-67. Εντούτοις, αποκλείστηκε με τη σειρά της στη «Φάση των 8» από τον Αθηναϊκό με σκορ 57-76.

Τον Ιούνιο του 2016 έλαβε τέλος η συνεργασία της Τερψιθέας με τον Στέφανο Παπασπυριδάκο μετά από μία δεκαετία, προκειμένου ο τελευταίος να μεταπηδήσει στο χώρο του ανδρικού μπάσκετ. Την καλοκαιρινή προετοιμασία της ομάδας μέχρι και τα μέσα Οκτωβρίου ανέλαβε ο Κώστας Φατούρος.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαία Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2010-11 | 2 | Α2 Εθνική | 6 | - | 12-10 | - | - |  ? | 1η - Α' Φάσης | 1 | - | - | - |
| 2011-12 | 2 | Α2 Εθνική | 2 | Μπαράζ Ανόδου | 18-2 | 1-0 | - |  ? | 1η - Α' Φάσης | 1 | - | - | - |
| 2012-13 | 1 | Α1 Εθνική | 9 | Play-Outs | 7-15 | - | 0-2 | Ελεάνα Πανταζή | Φάση των 8 | 2 | - | - | - |
| 2013-14 | 2 | Α2 Εθνική | 1 | - | 18-4 | - | - | Ελεάνα Πανταζή | Φάση των 8 | 4 | - | - | - |
| 2014-15 | 1 | Α1 Εθνική | 6 | Play-Offs | 7-11 | 0-1 | - | Άλι Ουίλιαμς | Μικρός Τελικός | 4 | - | - | - |
| 2015-16 | 1 | Α1 Εθνική | 7 | Play-Offs | 7-11 | 0-1 | - | Αμέλια Σίμονς | Φάση των 8 | 2 | - | - | - |
| 2016-17 | 1 | Α1 Εθνική | 12 | - | 1-21 | - | - | Σαμάρια Χάουαρντ | Φάση των 16 | 1 | - | - | - |

Πρόσωπα
-------

**Διακεκριμένες καλαθοσφαιρίστριες**| 

| Εθν | Ονοματεπώνυμο |
| --- | --- |
|  | Δήμητρα Απέργη |
|  | Μαριάννα Αξιοπούλου |
|  | Ματίνα Αστραντίνη |
|  | Πέπη Βαλέτα |
|  | Ελένη Βασιλείου |
|  | Έλενα Βλάνη |
|  | Φλώρα Ζεβαχιργιάν |
|  | Ελίνα Ισκιόγλου |
|  | Μαριάντζελα Λάβαρη |
|  | Ρούλα Μούλη |
|  | Αλεξία Μπότσαρη |
|  | Μαρία Παναγιωτοπούλου |
|  | Νάταλι Πλουμπή |
|  | Φαίδρα Σκιαδοπούλου |

 | 

| Εθν | Ονοματεπώνυμο |
| --- | --- |
|  | Κατερίνα Σπαθάρου |
|  | Ντανιέλ Σπιλιώτη |
|  | Άννα Σπυριδοπούλου |
|  | Θεοφανώ Τζάρου |
|  | Ελεάνα Πανταζή |
|  | Λιν Γκάρντνερ |
|  | Ακίλα ΜακΝτόναλντ |
|  | Κέιλα Ντεσρός |
|  | Άλι Ουίλιαμς |
|  | Αμέλια Σίμονς |
|  | Μπρίτανι Τζόνσον |
|  | Σαμάρια Χάουαρντ |
|  | Μισέλ Χάρισον |

 |

**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Στέφανος Παπασπυριδάκος | 2006 - Ιουν 2016 |
|  | Κώστας Φατούρος | Ιουν 2016 - Οκτ 2016 |
|  | Γιάννης Δαμαλής | Οκτ 2016 - Νοε 2016 |
|  | Γιώργος Χατζηδάκης | Νοε 2016 - Ιαν 2017 |
|  | Χρήστος Χρηστίδης | Ιαν 2017 - σήμερα |

 |  |

Έμβλημα
-------

* Παλαιότερη εκδοχή του εμβλήματοςΠαλαιότερη εκδοχή του εμβλήματος
* Σημερινό έμβλημα της ομάδαςΣημερινό έμβλημα της ομάδας

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2016-17, ο Α.Ο. Τερψιθέα Γλυφάδας έλαβε μέρος στο Πρωτάθλημα της Α1 Εθνικής Κατηγορίας Γυναικών που διοργάνωσε η Ελληνική Ομοσπονδία Καλαθοσφαίρισης. Σε 22 αγωνιστικές συνέλεξε μόλις ένα νικηφόρο αποτέλεσμα, με αποτέλεσμα να καταταγεί στη 12η και τελευταία θέση. Επακόλουθο ήταν ο απευθείας υποβιβασμός της ομάδας χωρίς αυτή να συμμετάσχει στα Play-Outs.

Κορυφαίες σκόρερ της ομάδας αναδείχθηκαν για τη χρονιά αυτή τρεις Αμερικανίδες με λίγα παιχνίδια συμμετοχής: η Σαμάρια Χάουαρντ (211 πόντοι σε 9 αγώνες, 23,44 κατά μ.ό.), η Λιν Γκαρντνερ (43 πόντοι σε 2 αγώνες, 21,50 κατά μ.ό.) και η Κέιλα Ντεσρός (93 πόντοι σε 5 αγώνες, 18,60 κατά μ.ό.). Παραγωγική ποσοτικά ήταν και η Ελληνίδα Θεοφανώ Τζάρου (202 πόντοι σε 20 αγώνες, 10,10 κατά μ.ό.).

Στο θεσμό του Κυπέλλου Ελλάδος η ομάδα της Γλυφάδας διαγωνίστηκε απευθείας στη «Φάση των 16» όπου και γνώρισε εκτός έδρας την ήττα από τη Νίκη Λευκάδας με σκορ 89-52.

Την περίοδο αυτή η ομάδα δεν παρουσίασε μόνο αγωνιστική κρίση, αλλά σύμφωνα με τον Τύπο βασανίστηκε και από έντονα εξωαγωνιστικά ζητήματα. Μέλη της ομάδας δημοσίευσαν επιστολή-καταγγελία στο διεθνή αγγλόφωνο ιστότοπο EuroBasket.com, στην οποία προέβησαν σε σοβαρές καταγγελίες: για την ύπαρξη παράνομου τζόγου, για καθυστερήσεις στις πληρωμές, για την αδυναμία του συλλόγου να προσφέρει αξιοπρεπείς συνθήκες στέγασης και διατροφής στις αθλήτριες που δεν διέμεναν μόνιμα στην Αθήνα, στην απουσία ιατροφαρμακευτικής περίθαλψης κτλ. Σύμφωνα πάντα με την επιστολή, αυτό οδήγησε στην αποχή των ενηλίκων αθλητριών της ομάδας από τα καθήκοντά τους, καθώς και στην παραίτηση τριών προπονητών. (Αξιοσημείωτα η ομάδα φιλοξένησε τη 19η αγωνιστική τη Νίκη Λευκάδας παρατάσσοντας μόνο 4 νεαρές παίκτριες). Από την πλευρά της η διοίκηση διέψευσε με επίσημη ανακοίνωση τα παραπάνω χαρακτηρίζοντάς τα «κακόβουλες συκοφαντίες» και «αναπαραγωγή από καλοθελητές που θέλουν να διαλύσουν την ομάδα».

Έδρα του συλλόγου αποτελεί το Εθνικό Αθλητικό Κέντρο Γλυφάδας «Μάκης Λιούγκας», χωρητικότητας 3.232 θεατών. Πρόεδρος του διοικητικού συμβουλίου είναι ο Νίκος Λεβετσοβίτης, ενώ υπεύθυνος του τμήματος είναι ο Παναγιώτης Ζορμπάς. Καθήκοντα πρώτου προπονητή διατήρησαν διαδοχικά οι Γιάννης Δαμαλής (μέχρι το Νοέμβριο)  και ο Γιώργος Χατζηδάκης (μέχρι τον Ιανουάριο), ενώ για το υπόλοιπο της χρονιάς ανέλαβε το πόστο ο team manager της ομάδας, Χρήστος Χρηστίδης. Το ρόστερ της Τερψιθέας Γλυφάδας για την αγωνιστική περίοδο 2016-17 συνθέτουν οι παρακάτω αθλήτριες:

  


| Α.Ο. Τερψιθέα Γλυφάδας - Roster 2016-17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Μπιτζανάκη, Αναστασία-Ρουμπίνη | 1-2 | 1997 | 172 cm |
| 5 |  | Βαλέτα, Πέπη | 1-2 | 1977 | 181 cm |
| 6 |  | Μπιτζανάκη, Ελευθερία | 2-3 | 1997 | 173 cm |
| 7 |  | Ντεσρός, Κέιλα | 5 | 1988 | 193 cm |
| 8 |  | Χάουαρντ, Σαμάρια | 1-2 | 1994 | 170 cm |
| 9 |  | Καναβάρου, Αθανασία | 1-2 | 1995 | 170 cm |
| 10 |   | Απέργη, Δήμητρα | 1 |  | 165 cm |
| 11 |  | Μπάμπη, Χριστίνα | 3-4 | 1996 | 178 cm |
| 12 |  | Θεοδοσίου, Στυλιανή | 1-2 | 1996 | 171 cm |
| 14 |  | Σπιλιότις, Ντανιέλε | 4-5 | 1992 | 185 cm |
| 15 |  | Τζάρου, Θεοφανώ | 3-4 |  ? | 175 cm |
| 16 |  | Μαργαρίτη, Χριστίνα | 4-5 | 2001 | 181 cm |
| 17 |  | Χαλδή, Φένια |  |  |  |
| 18 |  | Κακαρά, Κωνσταντίνα |  |  |  |
| 19 |  | Κότση, Ελευθερία |  |  |  |
| 20 |  | Κρητικοπούλου, Σίσσυ |  |  |  |
| 21 |  | Χειλάκου, Τζένη |  |  |  |
| 22 |  | Χαλδή, Αλεξάνδρα |  |  |  |
| 23 |  | Κρητικοπούλου, Χριστίνα |  |  |  |
| 24 |  | Γκάρντνερ, Λιν | 1-2 | 1992 | 170 cm |
| 25 |  | Σούλο, Κωνσταντίνα |  |  |  |
| 26 |  | Μπόλλη, Αναστασία |  |  |  |
| 27 |  | Τσαμπίρα, Κωνσταντίνα |  |  |  |
| 28 |  | Τσαμπίρα, Μαριάννα |  |  |  |

|  |
| --- |
| Προπονητής: Χρήστος Χρηστίδης  |
|  |
| *Ενημέρωση: 18 Μαΐου 2017* |

Παραπομπές
----------

1. 1 2  Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr.
2. 1 2 3  «Τερψιθεές!» Αρχειοθετήθηκε 2012-06-13 στο Wayback Machine. άρθρο στον ιστότοπο CobraSports.gr, 5 Ιουνίου 2012.
3. ↑  «Ένωση Σωματείων Καλαθοσφαίρισης Νότιας Αττικής», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Στην Α2 Γυναικών η Τερψιθέα», άρθρο στον ιστότοπο Gazzetta.gr, 22 Μαΐου 2010.
5. ↑  «Τα αποτελέσματα Κυπέλλου Γυναικών» Αρχειοθετήθηκε 2019-03-24 στο Wayback Machine. άρθρο στον ιστότοπο BasketNet.gr, 3 Οκτωβρίου 2010.
6. 1 2  «Βαθμολογία Α2 Εθνικής Κατηγορίας Γυναικών 2010-2011 (Όμιλος Νότου)», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
7. ↑  «Α.Ο. Τερψιθέας Γλυφάδας: «Στόχος το βήμα παραπάνω»» Αρχειοθετήθηκε 2016-03-09 στο Wayback Machine. άρθρο στον ιστότοπο CobraSports.gr, 2011.
8. 1 2  «Αποτελέσματα Α2 Νότου: Στην Α1 το Ελληνικό, στα μπαράζ ανόδου η Τερψιθέα!»,άρθρο στον ιστότοπο WePlayBall.gr, 29 Απριλίου 2012.
9. ↑  «Στην Α1 το Ελληνικό, Τερψιθέα-Παναθλητικός στα μπαράζ ανόδου»[*νεκρός σύνδεσμος*], άρθρο στον ιστότοπο BasketNet.gr, 29 Απριλίου 2012.
10. ↑  «Στην Α1 η Τερψιθέα!», άρθρο στον ιστότοπο WePlayBall.gr, 14 Μαΐου 2012.
11. ↑  «Ανέβηκε στην Α1 η Τερψιθέα!»[*νεκρός σύνδεσμος*], άρθρο στον ιστότοπο OnSports.gr, 13 Μαίου 2012.
12. ↑  «Σάρωσε η Βούλα» Αρχειοθετήθηκε 2016-03-05 στο Wayback Machine. άρθρο στον ιστότοπο GrBasket.gr, 18 Σεπτεμβρίου 2011.
13. ↑  «Το αντίο της «μεγάλης» Ελένης Βασιλείου», άρθρο στον ιστότοπο WePlayBall.gr, 16 Μαΐου 2012.
14. ↑  «Κύπελλο Ελλάδας Γυναικών: Άνετα την πρόκριση η Τερψιθέα», άρθρο στον ιστότοπο OnSports.gr, 29 Σεπτεμβρίου 2012.
15. ↑  «Στους "8" ΠΑΟ, ΠΑΟΚ, Αθηναϊκός και Πρωτέας»[*νεκρός σύνδεσμος*], άρθρο στον ιστότοπο BasketNet.gr, 22 Δεκεμβρίου 2012.
16. ↑  «Αποτελέσματα Α1: Πράσινο πλεονέκτημα και στα πλέι οφ, 50άρα η Έρβινγκ!», άρθρο στον ιστότοπο WePlayBall.gr, 24 Μαρτίου 2013.
17. ↑  «Εύκολο φινάλε για τις πρωτοπόρους», άρθρο στον ιστότοπο του ΣΠΟΡ FM, 23 Μαρτίου 2013.
18. ↑  «Terpsithea Glyfadas: Total Stats Regular Season 2012-2013»[*νεκρός σύνδεσμος*], πληροφορίες στον ιστότοπο (Galanis)SportsData.gr.
19. ↑  «Steals Regular Season 2012-2013»[*νεκρός σύνδεσμος*], πληροφορίες στον ιστότοπο (Galanis)SportsData.gr.
20. ↑  «Σώθηκε ο Ίκαρος, προβάδισμα παραμονής Άρης και Κρόνος» Αρχειοθετήθηκε 2016-03-05 στο Wayback Machine. άρθρο στον ιστότοπο PameSports.gr, 7 Απριλίου 2013.
21. ↑  «Αποτελέσματα Πλέι Άουτ Α1: Ζορίστηκε αλλά πήρε προβάδισμα ο Άρης!», άρθρο στον ιστότοπο WePlayBall.gr, 8 Απριλίου 2013.
22. ↑  «Αποτελέσματα Πλέι Άουτ Α1: Παραμονή-θρίλερ του Άρη στη Γλυφάδα, επιστροφή Τερψιθέας στην Α2!», άρθρο στον ιστότοπο WePlayBall.gr, 11 Απριλίου 2013.
23. ↑  «Έμεινε ο Άρης, υποβιβάστηκε η Τερψιθέα», άρθρο στον ιστότοπο Sport24.gr, 10 Απριλίου 2013.
24. ↑  «Βαθμολογία και Αποτελέσματα Α2 Εθνικής Κατηγορίας Γυναικών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
25. ↑  «Πρωταθλητές Α2 Εθνικής Κατηγορίας Γυναικών», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
26. ↑  «Τερψιθέα και Παναθλητικός στην Α1», άρθρο στον ιστότοπο Sport24.gr, 13 Απριλίου 2014.
27. ↑  «Στην Α1 Παναθλητικός και Τερψιθέα», άρθρο στον ιστότοπο WomenSports.gr, 13 Απριλίου 2014.
28. ↑  «Οι πρώτες σκόρερς και "τρίποντες" της Α2 Νότου!», άρθρο στον ιστότοπο WePlayBall.gr, 17 Απριλίου 2014.
29. ↑  «Άλωσε τη Νέα Σμύρνη ο Ηρόδοτος», άρθρο στον ιστότοπο της εφημερίδας «Πατρις», 23 Σεπτεμβρίου 2013.
30. ↑  «Πέρασε από το Ιβανώφειο η Πυλαία» Αρχειοθετήθηκε 2016-03-05 στο Wayback Machine. άρθρο στον ιστότοπο PameSports.gr, 29 Σεπτεμβρίου 2013.
31. ↑  «Τα αποτελέσματα στο Κύπελλο γυναικών»[*νεκρός σύνδεσμος*], άρθρο στον ιστότοπο BasketNet.gr, 6 Οκτωβρίου 2013.
32. ↑  «Έγινε η έκπληξη! Ο Κρόνος πέταξε έξω τον Αθηναϊκό!»[*νεκρός σύνδεσμος*], άρθρο στον ιστότοπο BasketPlus.gr, 6 Οκτωβρίου 2013.
33. ↑  «Παναθηναϊκός, Ίκαρος, Ελληνικό στο φάιναλ φορ!» Αρχειοθετήθηκε 2015-06-20 στο Wayback Machine. άρθρο στον ιστότοπο PameSports.gr, 22 Δεκεμβρίου 2013.
34. ↑  «Κύπελλο Μπάσκετ Γυναικών: Το... καρέ του Final 4 με Παναθηναϊκό», άρθρο στον ιστότοπο OnSports.gr, 22 Δεκεμβρίου 2013.
35. 1 2 3  «Βαθμολογία και Αποτελέσματα Α1 Εθνικής Κατηγορίας Γυναικών 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
36. ↑  «Αποτελέσματα Α1: Σώθηκε η Κως, δεύτερος ο Παναθηναϊκός!», άρθρο στον ιστότοπο WePlayBall.gr, 21 Φεβρουαρίου 2015.
37. ↑  «Οριστικά στα πλέι άουτ ο Π.Α.Ο.Κ.» Αρχειοθετήθηκε 2016-08-23 στο Wayback Machine. άρθρο στον ιστότοπο WomenBasket.gr, 9 Μαρτίου 2015.
38. ↑  «Terpsithea Glyfadas: Total Stats Regular Season 2014-2015»[*νεκρός σύνδεσμος*], πληροφορίες στον ιστότοπο (Galanis)SportsData.gr.
39. ↑  «Assists Regular Season 2014-2015»[*νεκρός σύνδεσμος*], πληροφορίες στον ιστότοπο (Galanis)SportsData.gr.
40. ↑  «Στα ημιτελικά Παναθηναϊκός, Πρωτέας & Ελληνικό», άρθρο στον ιστότοπο Gazzetta.gr, 22 Μαρτίου 2015.
41. ↑  «Eύκολα στα ημιτελικά Ελληνικό, Παναθηναϊκός και Πρωτέας Βούλας», άρθρο στον ιστότοπο a-sports.gr, 23 Μαρτίου 2015.
42. ↑  «Χωρίς Σπιλιότη Σπαθάρου νίκησε άνετα η Τερψιθέα τον Ολυμπιακό Βόλου 70-56» Αρχειοθετήθηκε 2014-11-01 στο Wayback Machine. άρθρο στον ιστότοπο SportsHero.gr, 28 Σεπτεμβρίου 2014.
43. ↑  «Έγραψε ιστορία η Τερψιθέα» Αρχειοθετήθηκε 2014-12-27 στο Wayback Machine. άρθρο στον ιστότοπο ebasket.gr, 21 Δεκεμβρίου 2014.
44. ↑  «Στον τελικό η Αναγέννηση Ν.Ρυσίου» Αρχειοθετήθηκε 2015-05-26 στο Wayback Machine. άρθρο στον ιστότοπο SuperBasket.gr, 13 Μαρτίου 2015.
45. ↑  «Με ανατροπή η πρώτη φιναλίστ», άρθρο στον ιστότοπο του ΣΠΟΡ FM, 13 Μαρτίου 2015.
46. ↑  «Στον τελικό του κυπέλλου Ελλάδας γυναικών η Αναγέννηση Νέου Ρυσίου», άρθρο στον ιστότοπο Tsiotras.blogspot.gr, 13 Μαρτίου 2015.
47. ↑  «Τρίτος ο Πρωτέας», άρθρο στον ιστότοπο Sport24.gr, 15 Μαρτίου 2015.
48. ↑  «Τρίτος με περίπατο ο Πρωτέας Βούλας!», άρθρο στον ιστότοπο WePlayBall.gr, 15 Μαρτίου 2015.
49. ↑  «Η Κοσμά MVP του final four»[*νεκρός σύνδεσμος*], άρθρο στον ιστότοπο SentraGoal.gr, 15 Μαρτίου 2015.
50. 1 2 3  «Βαθμολογία και Αποτελέσματα Α1 Εθνικής Κατηγορίας Γυναικών 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
51. ↑  «Points Regular Season 2015-2016»[*νεκρός σύνδεσμος*], πληροφορίες στον ιστότοπο (Galanis)SportsData.gr.
52. ↑  «Terpsithea Glyfadas: Total Stats Regular Season 2015-2016»[*νεκρός σύνδεσμος*], πληροφορίες στον ιστότοπο (Galanis)SportsData.gr.
53. ↑  «Α1 ΓΥΝΑΙΚΩΝ: «Καθάρισε» ο Παναθηναϊκός»[*νεκρός σύνδεσμος*], άρθρο στον ιστότοπο Woman2Woman.gr, 27 Μαρτίου 2016.
54. ↑  «Στα ημιτελικά με άνεση ο Παναθηναϊκός» Αρχειοθετήθηκε 2016-08-25 στο Wayback Machine. άρθρο στον ιστότοπο NovaSports.gr, 27 Μαρτίου 2016.
55. ↑  «Στα προημιτελικά η Τερψιθέα»[*νεκρός σύνδεσμος*], άρθρο στον ιστότοπο Woman2Woman.gr, 5 Οκτωβρίου 2015.
56. ↑  «Με 100άρα στο Final 4 ο Παναθηναϊκός!», άρθρο στον ιστότοπο Sdna.gr, 20 Δεκεμβρίου 2015.
57. ↑  «Τέλος από την Τερψιθέα ο Παπασπυριδάκος», άρθρο στον ιστότοπο Tsiotras.blogspot.gr, 18 Ιουνίου 2016.
58. ↑  «Νέα σελίδα με Φατούρο στην Τερψιθέα, πρώτη μεταγραφή για την ομάδα!», άρθρο στον ιστότοπο WePlayBall.gr, 20 Ιουνίου 2016.
59. 1 2  «Βαθμολογία και Πρόγραμμα Α1 Εθνικής Κατηγορίας Γυναικών 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
60. ↑  «Στα play out ο Πρωτέας Βούλας», άρθρο στον ιστότοπο Sport24.gr, 12 Απριλίου 2017.
61. ↑  «Και τώρα τα... σπουδαία!» Αρχειοθετήθηκε 2017-04-21 στο Wayback Machine. άρθρο στον ιστότοπο Woman2Woman.gr, 13 Απριλίου 2017.
62. ↑  «Terpsithea Glyfada: Total Stats Regular Season 2016-2017» Αρχειοθετήθηκε 2018-01-11 στο Wayback Machine. πληροφορίες στον ιστότοπο (Galanis)SportsData.gr.
63. ↑  «Πολύ εύκολα στους «8» η Νίκη Λευκάδας 89-52 την Τερψιθέα» Αρχειοθετήθηκε 2016-10-12 στο Wayback Machine. άρθρο στον ιστότοπο SportsHero.gr, 9 Οκτωβρίου 2016.
64. ↑  «Με Παναθηναϊκό στα προημιτελικά η Λευκάδα»[*νεκρός σύνδεσμος*], άρθρο στον ιστότοπο SentraGoal.gr, 9 Οκτωβρίου 2016.
65. ↑  «Testimony by members of AO Terspitheas», δημοσίευση στον ιστότοπο Eurobasket.com, 28 Ιανουαρίου 2017. (Αγγλικά)
66. ↑  «Απίστευτες καταγγελίες για Τερψιθέα: τζόγος, καθυστέρηση πληρωμών και απαράδεκτες συνθήκες διαβίωσης!», άρθρο στον ιστότοπο Sdna.gr, 28 Ιανουαρίου 2017.
67. ↑  «Αγώνας - παρωδία στην Α1 Γυναικών: τέσσερις εναντίον πέντε στην Γλυφάδα!», άρθρο στον ιστότοπο Sport24.gr, 18 Μαρτίου 2017.
68. ↑  «Η Τερψιθέα απάντησε στις καταγγελίες περί τζόγου και καθυστέρησης πληρωμών», άρθρο στον ιστότοπο Sport24.gr, 29 Ιανουαρίου 2017.
69. ↑  «Για τζόγο, στάση πληρωμών και έλλειψη φαγητού γα μέρες, καταγγέλλουν την διοίκηση παίκτριες της Τερψιθέας Γλυφάδας-«Υπερβολές και συκοφαντίες» λέει η διοίκηση», άρθρο στον ιστότοπο Tsiotras.blogspot.gr, 29 Ιανουαρίου 2017.
70. ↑  «Π. Ζορμπάς: «Θέλουμε την Τερψιθέα στην Α1»» Αρχειοθετήθηκε 2015-07-05 στο Wayback Machine. άρθρο στον ιστότοπο SportsHero.gr, 1 Ιουλίου 2015.
71. ↑  «Ο Δαμαλής στο τιμόνι της Τερψιθέας»[*νεκρός σύνδεσμος*], άρθρο στον ιστότοπο BasketPlus.gr, 9 Οκτωβρίου 2016.
72. ↑  «Άμεση κίνηση με Χατζηδάκη η Τερψιθέα Γλυφάδας!» Αρχειοθετήθηκε 2017-08-01 στο Wayback Machine. άρθρο στον ιστότοπο SportsHero.gr, 18 Νοεμβρίου 2016.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Ο. Τερψιθέα Γλυφάδας, επίσημος ιστότοπος του συλλόγου.
* Α.Ο. Τερψιθέα Γλυφάδας, ανενεργό επίσημο ιστολόγιο του συλλόγου.
* Α.Ο. Τερψιθέα Γλυφάδας, επίσημος λογαριασμός στο Facebook.
* Ακαδημίες Α.Ο. Τερψιθέα, επίσημος λογαριασμός στο Facebook.
* Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Stadia.gr.
* Εθνικό Αθλητικό Κέντρο Γλυφάδας «Μάκης Λιούγκας», πληροφορίες στον ιστότοπο Gipeda.gr.

  

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Γυναικών 2022-2023 |
| --- |
|  |
| 1ος Όμιλος Βορρά | 
* Αναγέννηση Νέου Ρυσίου
* Απόλλων Καλαμαριάς
* Απόλλων Πτολεμαΐδας
* Αργοναύτες Αγρινίου
* Άρης Θεσσαλονίκης
* Ιωάννινα (Σ.Κ.)
* Λασσάνης Κοζάνης
* Ολύμπια Λάρισας
* Χ.Α.Ν.Θ.
 |  |
|  |
| 2ος Όμιλος Βορρά | 
* Ασπίδα Ξάνθης
* Ηρακλής Θεσσαλονίκης
* Νεάπολη
* Πάνθηρες Καβάλας
* Πανόραμα
* Πανσερραϊκός
* Πιερικός Αρχέλαος
* Πιερία
* Πυλαία
 |
|  |
| 1ος Όμιλος Νότου | 
* Αθηναϊκός Βύρωνος
* Άμιλλα Περιστερίου
* Αμύντας Υμηττού
* Άρις Καλαμάτας
* Ατρόμητος Πειραιώς - Ηρακλής
* Δαναοί Άργους
* Πανιώνιος Σμύρνης
* Πορφύρας Φρεαττύδος
* Προμηθέας Πατρών
 |
|  |
| 2ος Όμιλος Νότου | 
* Αγία Παρασκευή
* Α.Ε.Κ. Περιστερίου
* Αιγέας Χίου
* Ιωνικός Νέας Φιλαδέλφειας
* Κρόνος Αγίου Δημητρίου
* Μελίσσια
* Τερψιθέα Γλυφάδας
* Φοίνιξ Πειραιώς
 |

 |